Държавен вестник, бр. 3, 2021 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  3
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 2 
ОТ 5 ЯНУАРИ 2021 Г.
за утвърждаване на Правилник за дейността 
на Националната агенция за оценяване и 
акредитация
МИНИСТЕРСКИЯТ СЪВЕТ
П О С Т А Н О В И :
Член единствен. Утвърждава Правилник 
за дейността на Националната агенция за 
оценяване и акредитация.
Заключителни разпоредби
§ 1. Отменя Правилника за дейността на 
Националната агенция за оценяване и ак-
редитация, приет с Постановление № 25 на 
Министерския съвет от 2005 г. за утвърждаване 
на Правилник за дейността на Националната 
агенция за оценяване и акредитация (обн., ДВ, 
бр. 19 от 2005 г.; изм. и доп., бр. 83 и 96 от 
2005 г., бр. 61 от 2008 г., бр. 12 и 58 от 2010 г., 
бр. 22 и 103 от 2012 г. и бр. 62 от 2013 г.).
§ 2. Постановлението се приема на осно-
вание чл. 9, ал. 3, т. 12 от Закона за висшето 
образование.
Министър-председател:  
Бойко Борисов
Главен секретар на Министерския съвет:  
Веселин Даков
ПРАВИЛНИК 
за дейността на Националната агенция за 
оценяване и акредитация
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат структу-
рата, дейността, управлението, организацията 
на работа и числеността на персонала на 
Националната агенция за оценяване и акре-
дитация, наричана по-нататък „агенцията“.
Чл. 2. (1) Агенцията е специализиран 
държавен орган към Министерския съвет за 
оценяване, акредитация и контрол на качест-
вото на дейностите на висшите училища по:
1. обучението за придобиване на образо­
вателно-квалифи­кационните степени „бака-
лавър“ („професионален бакалавър по ...“ и 
„бакалавър“) и „магистър“ и на образователна 
и научна степен „доктор“;
2. развитието на науката, културата, про-
ектната и иновационната дейност;
3. развитието на научноизследователска-
та, художестве­нотворческата, спортната и 
здравната дейност в съответствие със спе-
цификата им;
4. способността на институцията и на ней-
ните основни звена и филиали да осигуряват 
високо качество на образованието и научните 
изследвания чрез вътрешна система за оценя-
ване и поддържане на качеството, определена 
в чл. 6, ал. 4 от Закона за висшето образо-
вание (ЗВО) и в правилника за дейността на 
висшето училище;
5. изпълнението на дадените при оценява-
нето и акредитацията препоръки.
(2) Агенцията осъществява дейности по 
оценяване на проекти за откриване и пре­
образуване на висши училища, основни зве-
на, филиали, териториално изнесени звена в 
страната и в чужбина и извършва институ-
ционална и програмна акредитация, както и 
следакредитационно наблюдение и контрол.
(3) Дейностите на агенцията имат за цел 
да стимулират и контролират висшите учи-
лища, да осигуряват и да повишават качест-
вото на предлаганото от тях образование, 
както и да го провеждат в съответствие със 
стандартите и насоките за осигуряване на 
качеството в европейското пространство за 
висше образование.
(4) Агенцията може да оценява и правото 
на чуждестранни висши училища да провеждат 
обучение в чужда държава, както и да дава 
институционална и програмна акредитация, 
когато законодателството на съответната 
държава допуска това, като съблюдава съот-
ветствието с прилагането на стандартите и 
насоките за осигуряване на качеството в евро-
пейското пространство за висше образование.
Чл. 3. (1) Агенцията е юридическо лице на 
бюджетна издръжка със седалище София и с 
обща численост на персонала и структурните 
звена съгласно приложението. 
(2) Председателят на агенцията е второсте-
пенен разпоредител с бюджет по бюджета на 
Министерството на образованието и науката.
Чл. 4. (1) Агенцията се финансира със 
средства от държавния бюджет, приходи и 
средства от национални, европейски и меж-
дународни програми и проекти.
(2) Приходите се набират от:
1. процедури за оценяване и акредитация 
и изменение на капацитета;
2. издателска дейност;
3. други източници, които са определени 
с нормативен акт.
Г л а в а  в т о р а
ФУНКЦИИ И СТРУКТУРА НА НАЦИ­
ОНАЛНАТА АГЕНЦИЯ ЗА ОЦЕНЯВАНЕ 
И АКРЕДИТАЦИЯ
Чл. 5. Агенцията:
1. утвърждава критерии за оценяване и 
акредитация в съответствие със стандартите